Ahmad Shah Hussein Tambakau

Yang Berbahagia Datuk Ahmad Shah Hussein Tambakau adalah Pengerusi Lembaga Penggalakan Pelancongan Malaysia yang telah dilantik pada 20 Julai 2018 lalu. Beliau juga adalah mantan Timbalan Menteri Wilayah Persekutuan dan mantan Ahli Parlimen Keningau, Sabah.

Politik
Beliau merupakan mantan Ahli Parlimen Keningau, Sabah untuk satu penggal dari 1982-1986 lalu. Kemudian, beliau telah digantikan oleh Joseph Pairin Kitingan yang memenangi kerusi tersebut pada tahun 1986.

Pada Pilihan raya umum Malaysia 2013, beliau telah bertanding di kerusi DUN Bingkor, Sabah atas tiket PKR yang ketika itu dalam Pakatan Rakyat. Dalam pertandingan 4 penjuru tersebut, beliau telah tewas dan kerusi tersebut telah dimenangi oleh Jeffrey Kitingan, adik kepada Joseph Pairin Kitingan.

Selepas politik
Setelah Pakatan Harapan memenangi Pilihan raya umum Malaysia 2018, Menteri Pelancongan, Seni dan Budaya, Mohammadin Ketapi telah melantik beliau sebagai Pengerusi Lembaga Penggalakan Pelancongan Malaysia (Tourism Malaysia).

Keluarga 
Beliau adalah anak kepada Datuk Hussein Tambakau dari Sabah.

Rujukan

Anggota Parti Keadilan Rakyat
Orang dari Sabah
Ahli Dewan Rakyat, Parlimen Malaysia ke-6
Bekas anggota Parti Bersatu Rakyat Jelata Sabah
Timbalan Menteri Wilayah Persekutuan Malaysia